Jasper se Griffelgids » 2008» March» 27
Blogjet, Wordpress en ‘n vuurwa
March 27, 2008 Algemeen 35 Comments
Ek het nou sopas vaarwel geroep aan Adobe Contribute en vir my die vol weergawe van BlogJet aangeskaf. Effens duur maar wat…. Hopelik help dit my om meer en makliker te laat blog. As daar een ding is wat ek haat, dan is dit om ‘n blog inskrywing “online” te doen. Dinge moet net sonder beslommernis loop. prentjies wil ek net “drag & drop”! Niks van eers upload en dan soek & kies en dan groodte veranderings ens ens ens nie. As ek om die prentjie wil tik dan wil ek nie met “code” sukkel nie. Contribute kon dit alles doen, maar ai…. Dit is ‘n program vir ‘n vuurpyl professor wat heeldag tyd het om blog inskrywings te sit en griffel. Op hierdie stadium is dinge so dol, ek moet al amper op die kalender kyk wanneer kan ek weer ‘n drukkie kry….
Laat ek nou maar by die begin begin. Jasper het een allemintige Inspiron 9700 skootrekenaar….. gehad . Sterk genoeg vir al die geheue honger programme soos “photoshop” en “dreamweaver”. Vir al die krag het Jasper omtrent ‘n kruiwa nodig gehad om die ding te karwei. Dan vat dit nog 20 minute om die ding aan die gang te kry voor jy enigsins iets kon aanvang wat van kardinale belang is.
Genoeg was genoeg. Nou het ek ‘n splinternuwe Vaio vuurwa wat net soveel krag soos die Dell het, maar hy weeg net 900 gram, met ‘n super duper 11 duim monitor wat meer pixels het as trompie se sproete en ja…. hy pas by my kar Kyk, Jasper se vuurwa le hom na aan die hart en dit is ook Junior se ryding van keuse. As hy sy pa te siene kry dan moet hy op slag eers gaan vir ‘n spin. Dak af natuurlik. Jasper moes tot vir die kroos ‘n spesiale stoel loop insit sodat knapie “legally” kan saamry.
Elk geval, die Blogjet programmetjie lyk of dit heel oulik kan wees. Vir die van julle wat meer wil weet, gaan loer gerus hier. Daar is tot ‘n “trial” version wat afgelaai kan word om te toets. Elke geval, hoop julle geniet die aand / dag verder
Tags: Audi, Sony+Vaio, Vuurwa, blogjet, wordpress, afrikaans